धर्मवीर भारती भी इस पीढ़ी में सक्रिय निबंधकार रहे है। उनका निबंध-संग्रह, ‘कुछ चेहरे कुछ चिंतन’ (1995) और ‘शब्दिता’ (1997) में प्रकाशित हुई। उनके निबंधों में चित्रात्मकता और सांक्तिकता विद्यमान है। शिवप्रसाद सिंह मूलतः कथाकार के रूप में अधिक प्रसिद्ध हुए लेकिन हिंदी साहित्य में उन्हें निबंधकार के रूप में भी जाना जाता है। उनके निबंध संग्रह- ‘मानसी गंगा’ (1986), ‘किस-किस को नमन करूँ’ (1987), ‘क्या कहूँ कुछ कहा न जाये’ (1995) और ‘खालिस मौज में’ (1998) प्रकाशित हुए। वे अपने निबंधों में मन की मौज के साथ विचरण करते है। वे अपने निबंधों में मानव-मूल्यों के बारे में चिंतन करते है।